SKRIFTLIG FORESPOERGSEL E-1582/97 af Cristiana Muscardini (NI) til Kommissionen (6. maj 1997)

Om: Omstrukturering af nettet af lottokontorer i Italien

Det nuvaerende net af lottokontorer i Italien bestaar af 4.500 kontorer og forvaltes af forhandlere af monopolvarer (tobakshandlerne) eller af tidligere ansatte i lotteriet (lov nr. 123 af 16. marts 1987).

Ved lov nr. 85 af 19. april 1990 fastlagdes en gradvis udvidelse af lottokontornettet, som saaledes skulle komme op paa 15.000 lottokontorer.

Mener Kommissionen,

1. at procedurerne vedroerende offentliggoerelse af udbuddene og valget af den virksomhed, der skal forestaa omstruktureringen, er blevet overholdt?

2. om der ogsaa er blevet bestemt et udbud vedroerende levering af spilleterminalerne til de 15.000 lottokontorer?

3. om lottokontorerne som foelge af det indre marked ogsaa kan oprettes i andre faellesskabslande?

Svar afgivet paa Kommissionens vegne af Mario Monti (7. juli 1997)

Omstruktureringen af nettet af lottokontorer i Italien er et led i installeringen af et automatiseringssystem til brug i forbindelse med dette spil.

I foerste omgang er tildelingen af kontrakten for dette system sket ved udbud. Dette udbud har vaeret forbeholdt virksomheder, selskaber og konsortier, hvis kapital hovedsageligt var ejet af det offentlige, og det har ikke vaeret offentliggjort i De Europaeiske Faellesskabers Tidende. Da fremgangsmaaden ved dette indkoeb var i strid med faellesskabsretten, indledte Kommissionen proceduren i henhold til EF-traktatens artikel 169. Dette foerte til, at sagen blev indbragt for Domstolen, og i dom af 26. april 1994 (Sml. 1994, s. I-1409), blev Den Italienske Republik doemt for at have handlet i modstrid med EF-traktatens artikel 52 og 59 og med Raadets direktiv nr. 77/62/EOEF af 21. december 1976 ((EFT L 13 af 15.1.1977. )) om samordning af fremgangsmaaderne ved offentlige indkoeb, aendret ved Raadets direktiv nr. 88/295/EOEF af 22. marts 1988 ((EFT L 127 af 20.5.1988. )).

De italienske myndigheder annullerede derefter kontrakten, hvorefter de paa ny tildelte koncessionen paa installeringen af automatiseringssystemet til brug i forbindelse med lottospillet til den samme virksomhed, der ligeledes fik overdraget en raekke opgaver, der hidtil havde vaeret forbeholdt finansministeriet, og som ydermere fik tildelt udoevelsen af den offentlige myndighed i forbindelse med forvaltningen af lottospillet.

Kommissionen har fulgt omlaegningen af forholdet mellem finansministeriet og koncessionshaveren og har opnaaet, at de italienske myndigheder i 1995 og 1996 vedtog en raekke regler, der yderligere praeciserer overdragelsen og udoevelsen af den offentlige myndighed i forbindelse med lottospillet med henblik paa at sikre, at faellesskabsretten overholdes. I denne forbindelse har de italienske myndigheder givet koncessionshaveren status af offentligretlig institution, der er underlagt faellesskabsretten med hensyn til alle offentlige indkoeb.

Kommissionen vil henvende sig til de italienske myndigheder med henblik paa at fremskaffe de noedvendige informationer til at kunne give et fyldestgoerende svar paa det aerede medlems spoergsmaal vedroerende fremgangsmaaden for levering af spilleterminaler til de 15 000 lottokontorer.